Document ID: /roh_data/filtered/fineweb-2-filterrobots_roh.jsonl.gz/18869

05/2014
Referendum cunter
la refuorma dal territori
Cun la realisaziun da la refuorma dal territori in Grischun vegnan scholtas las structuras organisatoricas dal Circul d'Engiadin'Ota. Que significha cha nun exista pü üngün Circul d'Engiadin'Ota: pü üngün parlamaint dal circul elet in möd democratic, pü üngüna constituziun dal circul cul dret d'iniziativa e cun la pussibilted da piglier il referendum. Üna planisaziun cumünaivla e la realisaziun da progets scu la chesa da chüra nu sun guera pü pussiblas causa cha las singulas vschinaunchas decidan independentamaing. L'alternativa sun uniuns d'interess (Zweckverbände) sainza üna controlla democratica.
La Glista libra perda cun que la pussibilted dad influenzer directamaing la politica in Engiadin'Ota.
Il PCD giuven da la Surselva ho piglio il referendum. Jost Falett da la Glista libra collavura i'l presidi dal comitè.
Il Chardun e la Glista libra appelleschan a tuots da sustegner quist referendum e da ramasser suottascripziuns.
Suot il link seguaint as po charger ils formulars da suottascripziun sül egen computer (adüna ün formular per mincha vschinauncha): Referendumsbogen
Ils formulars implieus p.pl. trametter a l'adressa suotvart:
Christoph Rüsch
Crasta 6
7503 Samedan